Diari Oficial de la Generalitat Valenciana


Sumari del DOGV 9175, del 16-09-2021 (2021/9264)

RESOLUCIÓ de 10 de setembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per a l'exercici 2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9175

Data del DOGV
:   16-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9264


Data del document
:   10-09-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 10 de setembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per a l'exercici 2021. [2021/9264]  
Vistes les sol·licituds d'ajuda presentades a l'empara de la Resolució de 27 de maig de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (DOGV 9096, 31.05.2021).  
Vista la proposta de resolució de la Comissió d'Avaluació sobre la concessió i denegació de les ajudes, formulada en compliment del preceptuat en l'article 13 de l'Ordre 10/2017, de 29 de novembre (DOGV 8182, 01.12.2017), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social conformement amb els criteris de valoració establits en el referit precepte i tenint en compte la quantia màxima a concedir d'56.290.278,45 euros establida en la dita resolució de 27 de maig i de 5 d'agost de la directora general d'Acció Comunitària i Barris Inclusius per la qual es publica l'ampliació de crèdit disponible per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o en risc d'exclusió social.  
En virtut del que s'ha exposat en l'exercici de la competència atribuïda per l'article 160.4b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives i d'acord amb el que es disposa en el punt huité de la Resolució de 27 maig de 2021 i l'article 13 de la referida Ordre 10/2017, resolc:  
  
Primer  
Concedir la subvenció a les entitats locals i entitats del tercer sector d'acció social que figuren en l'annex I de la present resolució per a la realització en l'exercici 2021, dels projectes dirigits al desenvolupament d'itineraris integrats per a la inserció sociolaboral de persones en situació o risc d'exclusió social i pels imports que en aquest annex s'indiquen.  
  
Segon  
Denegar la subvenció a les entitats locals i entitats del tercer sector d'acció social relacionades en l'annex II de la present resolució, pels motius que s'indiquen.  
  
Tercer  
Els projectes objecte d'aquesta subvenció estan emmarcats dins del Programa Operatiu del Fondo Social Europeu 2014-2020 de la Comunitat Valenciana tal com s'estableix en l'article 1 de l'Ordre 10/2017, i l'article tercer de la Resolució de 27 de maig de 2021, actuacions susceptibles de ser cofinançades com a mínim en un 50 % per la Unió Europea a través del Programa Operatiu del Fons Social Europeu (FSE) de la Comunitat Valenciana i, si escau, finançada com a part de la resposta de la Unió a la pandèmia de Covid-19.  
  
Quart  
Els projectes objecte d'aquesta subvenció tenen com a finalitat el finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es desenvolupen en l'àmbit de territorial de la Comunitat Valenciana, de conformitat amb l'article 3 de l'Ordre 10/2017.  
Cinqué  
El règim de pagament de les ajudes, d'acord amb la norma establida en l'article 14 de l'Ordre 10/2017 serà el disposat en el punt nové de la Resolució de 27 de maig de 2021.  
En conseqüència, es deslliurarà de forma anticipada, una vegada concedides les ajudes, el 100 % de l'import de la subvenció, de conformitat amb la previsió establida en l'article 44.1 b de la Llei 4/2020, de 30 de desembre, de pressupostos de la Generalitat per a l'exercici 2021.  
El termini per a la presentació de la documentació justificativa de la total subvenció i presentació de la memòria tècnica del projecte finalitzarà el 15 de gener de 2022.  
  
Sisé  
D'acord amb el que es disposa en l'article 171.5 de la citada Llei 1/2015, de 6 de febrer, les entitats beneficiàries estaran exemptes de la constitució de garanties per pagaments anticipats, per ser entitats locals i entitats del tercer sector d'acció social sense ànim de lucre que desenvolupen projectes o programes vinculats a l'àrea d'acció social.  
  
Seté  
La justificació de la subvenció concedida per part de les entitats locals i entitats del tercer sector d'acció social beneficiàries serà telemàtica i s'ajustarà al que es disposa en l'article 15 de l'Ordre 10/2017.  
  
Els límits màxims acceptats en el capítol de despeses de personal i el full de seguiment de les activitats consten en la publicació de la convocatòria com a annexos IV i V.  
  
Huité  
El pagament d'aquestes subvencions es realitzarà amb càrrec al programa pressupostari 313.50, Inclusió Social, línia de subvenció S6729000 per import d'82.679.377,45 euros del Pressupost de la Generalitat per a l'exercici 2021.  
  
Nové  
El Pla de control es realitzarà d'acord amb el que s'estableix en els articles 16 de l'Ordre 10/2017 i l'onzé de la Resolució de 27 de maig de 2021.  
  
Contra la present resolució, que posa fi a la via administrativa:  
a) En cas de les entitats del tercer sector, podrà interposar-se recurs potestatiu de reposició davant el mateix òrgan que l'ha dictada, en el termini d'un mes comptat des de l'endemà de la publicació en el Diari Oficial de la Generalitat Valenciana, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que es disposa en la legislació reguladora de la jurisdicció contenciosa administrativa, i la legislació de procediment administratiu comú vigent, sense perjudici que puguen interposar qualsevol altre que estimen pertinent.  
b) En cas de les entitats locals, podrà interposar-se un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament i amb caràcter potestatiu, conformement amb el que es disposa en l'article 44 de la mencionada llei, puga requerir en el termini de dos mesos comptats des que haguera conegut o pogut conéixer la resolució, a la Vicepresidència i Conselleria d'Igualtat i Polítiques Inclusives, perquè anul·le o rectifique aquesta resolució.  
  
València, 10 setembre de 2021.- La vicepresidenta del Consell i consellera d'Igualtat i Polítiques Inclusives, p. d. (article 13 de l'Ordre 10/2017, de 29 de novembre), la directora general d'Acció Comunitària i Barris Inclusius: M.ª José Cortell Simón.